Hei! Olen Elina Räsänen Keski-Suomesta Viitasaarelta.
Tervetuloa kanssani tähän ohjelmaan Sanaa naisilta!
Tämän jakson aiheena on Häpeä on kannettu ristille.
Pyydetään heti tähän alkuun Herran siunausta.
Herra, siunaa meitä ja varjele meitä.
Herra, kirkasta kasvosi meille ja ole meille armollinen.
Herra, käännä kasvosi meidän puoleemme -
ja anna meille Sinun rauhasi.
Isän ja Pojan ja Pyhän Hengen nimeen. Aamen.
Me rukoilimme tuossa, että Jumala kirkastaisi meille kasvonsa.
Mitähän se oikein tarkoittaa?
Raamatusta saamme lukea, -
että Jeesus on Jumalan kasvojen kirkkauden säteily.
Jesaja kertoo juuri näin.
Omalla sydänverellään on Isä Jumala aukaissut meille taivaan.
Jeesuksessa Kristuksessa me pyydämme Jumalaa -
kääntämään kasvonsa meidän puoleemme.
Niinhän se on, että pieni vauvakin etsii äidin tai isän kasvoja.
Hän etsii hyväksyntää ja turvallisuutta.
Kasvot ovat tärkeät.
Kun meilläkin on jotain oikein tärkeää sanottavaa, -
niin näinhän me pyydämme: "Katso minuun!"
Katsekontakti on välttämätöntä hyvässä läheisyydessä.
Mutta voimmeko me katsella Jumalaa?
Adam ja Eeva eivät voineet katsella Jumalaa enää sen jälkeen, -
kun he olivat langenneet syntiin -
syömään siitä kielletystä puusta.
He häpesivät.
Heille tuli uusi ikävä tuttavuus tekojensa seurauksena, -
ja he lymysivät Eedenin puutarhan puiden ja pensaiden lomaan piiloon.
Siitä alkoi ihmiskunnan alennustila, syntiinlankeemus.
Voimmeko me nyt katsella Jumalaamme ilman häpeää?
Voi, miten ihmeellisen vapautuksen Jumala on valmistanut meille -
Pojassaan Jeesuksessa Kristuksessa!
Hänethän tehtiin häpeäksi ja synniksi Golgatan ristillä, -
että meillä olisi vapaus häpeästä.
Jeesus on Vapahtajamme, Lunastajamme kaikesta häpeästä.
Tule siis rohkeasti kuulemaan nämä päästösanat: -
"Tyttäreni, poikani, sinun syntisi on anteeksi annettu."
Alastomuutesi häpeä on jo kannettu.
Saatana yrittää aina häväistä ihmisen, -
koska häpeän tunne on ehkä kaikkein vaurioittavin tunne ihmismielessä.
Me saamme kuitenkin tulla uskalluksella armoistuimen eteen.
Haluan rohkaista sinua, joka tunnet, -
että sinun asioihisi ja pyyntöihisi ei ole tullut vastausta, -
vaikka olet kuinka rukoillut.
Danielin kirjassa kerrotaan, -
että on olemassa sellaisia pimeyden henkivaltoja, -
jotka yrittävät estää ihmistä saamasta -
niitä rukousvastauksia ja voittoa.
Näin kuitenkin Danielkin -
kauan rukoiltuaan ja kamppailtuaan sai lopulta vastauksen.
Siellä oli ollut estämässä Persian enkeliruhtinas.
Pimeyden enkelit yrittävät riistää Jumalan lapsilta sen, -
mitä meidän Herramme on meille valmistanut ja luvannut.
Jumala on kuitenkin Jumala.
Hän on aina korkein. Hän on aina korkein.
Saat olla varma siitä, että Jumala pitää kyllä sanansa.
Ehkä elämässäsi on ollut jotain niin parantumatonta, -
sellaista sisäistä kipua ja rikkinäisyyttä, -
että se on jo aivan kuin mätää.
Kuitenkin Jumalan lääke Jeesuksessa Kristuksessa voi parantaa -
tuonkin syvän, jo mätänevän haavan eheäksi.
Jumala vakuuttaa, että Hän tekee kaiken uudeksi.
Hienointa posliiniakin syntyy silloin, -
kun saviastia on rikottu monen monta kertaa -
ja sitä poltetaan yhä uudelleen erittäin korkeassa lämpötilassa.
Siitä tulee aivan sellaista läpinäkyvää Fine China -posliinia.
Samoin parhainkin teräs -
saa viimeistelynsä huikean kuumuu- den, ns. öljykaraistuksen kautta.
Lopuksi se karaistaan siis öljyssä.
Taivaallinen Isä haluaa meistä kaikista astian jaloon käyttöön.
Saamme olla turvallisella mielellä Hänen taidollisissa käsissään.
Meissä saviastioissa on Jumalan sormenjälki, -
Jumalan kädenjälki, signeeraus: Made in Heaven.
Mekin saamme julistaa ja todistaa, kenelle me kuulumme.
Jeesus Kristus kärsi meidän kaikkien häpeän -
alastomana ristinpuulla.
Hän on tuonut tämän ihanan lunastuksen meille jokaiselle -
ja minullekin niin monella tapaa rikkoutuneelle ihmiselle.
Hän on avannut Isän sylinsä.
Hän on puhaltanut minun haavoihini, -
niin kuin äiti puhaltaa pienen lapsen kipuihin.
Minäkin olen saanut avun.
Ole siis rohkealla mielellä.
Sinulle on valmistettuna Golgatalla ihana vapautus häpeästä.
Sinun ei tarvitse enää piileskellä eikä peitellä, -
sillä Jeesus Kristus on jo kärsinyt kaiken rangaistuksen.
Hän on meidän Lunastajamme, ihana Vapahtajamme kaikessa.
Katso, ole turvallisella mielellä.
Sinä saat laittaa kaiken toivosi elävään Jumalaan -
aivan kaikissa elämäsi asioissa.
Meidän Jumalamme ei ole kuuro. Meillä on kuuleva Jumala.
Meillä on Jumala, jolla on Isän sydän.
Hän on tässä Raamatussa luvannut -
pitää omistaan huolen.
Kun olet ottanut Jeesuksen Kristuksen omaksi Vapahtajaksesi -
ja olet saanut syntisi anteeksi, -
niin saat olla todella turvallisella mielellä.
Silloin kaikki tämän kirjan lupaukset kuuluvat myös sinulle.
Jumala ei tee virheitä.
Jumala ei peru sanojaan.
Hän on luotettava.
Isä, Poika ja Pyhä Henki on meidän kanssamme -
nyt, aina ja iankaikkisesti.
Älä menetä toivoasi.
Laita kaikki toivosi tähän Jumalan Sanaan, peruskallioon.
Jeesuksen Kristuksen nimessä olet turvattu.
Olet suojattu.
Hän ei koskaan hylkää.
Jumala on aina ihmisen puolella.
Hän on sinun Isäsi.
Hän myös tahtoo varustaa sinua tässä vaikeassa ajassa.
Hän varustaa ja valmistaa, -
jotta sinäkin saat kokea täyden vapautuksen -
ja saat olla vielä monille ja monille siunaukseksi.
Hän ei kutsumistansa kadu.
Hän on ihmeitä tekevä Jumala.
Ole siis rohkaistu ja turvallisella mielellä.
Jeesus on tie, totuus ja elämä.
Sitä tietä on niin ihmeen hyvä vaeltaa.
Herran armo ja rauha levätköön ylläsi, -
Jeesuksen rakkauden armovaippa.
Siinä saat tyyntyä. Ole siunattu.
Tekstitys: Tuula-Riitta Virrankare